zullen zij ter stont nae doot vand voirs willem gheve in elc vand
vier cleynen prochien den heiligheestmeests aldair vijf rinsche g
eens om den armen aldair gedeilt te werdden en inde prochie van
sinte pets seven rinsche guld eens om den arme aldair gedeilt te
werdden die maken onderhalven rinsche guld erflic It selen de selve
momboirs gheve jairlix inder kerken van s pets te loeven nae doot
van elken vand voirs gehuysscen vier stuvs en eene halve om hue jair
getide aldair dair mede temelic gedaen te werdden en tsurplus dat
de voirs rinten jairlix beter sijn zullen de voirs moboirs den voirs
gehuysscen en den lanxtlevenden van hen uutreyken en betalen te
twee tmijne tsjaers deen helicht iiii febr en dander helicht iiii
augusti en inder stad wissel van loeven te leven quolib ass Ende
als beyde de voirs gehuysscen aflivich sullen sijn soe sullen de voirs
momboirs voer de voirs rinten besorghen jairlix en erflic de pointe
en saken hier nae vclaert yerst alle sondaighe twee stuvers om in
sinte peters prochie kercke te loeven den huysarme aldair gegeven
te werdden Item noch zullen de selve moboirs alsdan besorgen nae der
voirs gehuysschen en des lanxt levenden live van hen beyden twee messen
de weke in sinte pets prochie kerke gedaen te werdden Te weten
deene des vridaighs de passione dii ende dande des saterdaichs
de bta virgine maria beghinnen rorate celi desux en gheve voir
elke vand selven messen eene stuver Item sullen zij insgelix besorge
alle jae op sint jans dach bap den proveniers vand prochien van
sinte peters drie rinsche gulden tsjaers om onder hen te gelijke gedeilt
te werdden Voert zullen zij besorghen dat der voirs lijsbetten om te
huen wille te bekeen oft huen erfgename soe verre zij dair af met
anders en disponeerde te bliven gecocht oft wel besedt en verpant
sullen werdden vier rinsche gulden en elf stuvers en eene halven
tsjaers erflic betaelt te werdden den yersten tmijn bynne jaers nae
dat de lanxtlevende van beyde den voirs gehuysscen gestorve sal
sijn Ende van al des voirs es sullen de voirs momboen bij toe
doen vander stad allen ptien ter manessen naevolgende den voirs
condicien sake recht oft interest hebben volcomen vesticheit ende
sekerheit setten met seghelen en brieve oft anderssins alsulke dat
ens
elken van hen vast en genoech sal moeghen wesen